Richard Feynman
B' e fiosaigiche às na Stàitean Aonaichte a bha ann an Richard Feynman.

Rugadh e ann an Eabhraig Nuadh 11 Cèitean 1918 is dh'ionnsaich e fiosaigs aig MIT agus sgrìobh e a theusais aig Oilthigh Phrinceton.
An dèidh a theusais chaidh e gu Los Alamos far an robh e an sàs anns a' Pròiseact Mhanhattan anns an roinn teòirigeach aig Hans Bethe ann an Los Alamos. Dh'obair e cuideachd ann an Oak Ridge. An dèidh sin chaidh e gu Oilthigh Chornell far an do dh'obair e còmhla ri Bethe agus gu Caltech ann an 1960.
Bhuannaich e a chuid dhen Duais Nobel ann am Fiosaigs ann an 1965 airson diagraman Feynman, is Sin-Itiro Tomonaga agus Julian Schwinger a' bhuannachadh an cuid còmhla ris. Chaochail e 15 Gearran 1988 ann an Los Angeles.

Ghabh e pàirt anns a' choimisean Rogers a rannsaich an tubaist anns an do spreadh an spàl-fànais Challenger ann an 1985.

Diagraman Feynman 

Chruthaich Feynman an diagram Feynman airson àireamhachaidhean mu sgapadh mìrean a shìmplicheadh. Tha loidhnichean dìreach a' riochdachadh mìrean no anti-mìrean is loidhnichean tonnach a' riochdachadh fòtonan. Tha na bheartaigsean a' sealladh far a bheil mìrean gan cruthachadh no gan sgriosadh. 'S ann as cudromaiche a tha na diagraman as shìmplidhe.

Iomraidhean

Duais Nobel ann am Fiosaigs
Daoine às na Stàitean Aonaichte
Pròiseact Mhanhattan